《用易岩韵寿易岩》
宋代·王柏

天地之气秋惟清，清之极者为圣人。
惟皇降衷本均平，贤愚美恶气质成。
有伟易岩万人英，圣涯涵泳心即经。
人心道心惟一精，怡然融液万理明。
榘度迥出风尘表，视履元吉祥素考。
义利两关路分晓，富贵功名何足道。
一枝绿玉畅幽声，殷勤拜捧寿吾兄。
明朝西现长庚星，芒寒色正占千龄。
老而有子希世珍，一念种出无边春。
它年头角昂俊声，安车迎养双朱轮。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。